ועדת הכספים, כנסת 20, פרוטוקול מספר 495, 2016-11-15 13:00

משה גפני: צו היטלי סחר ואמצעי הגנה (היטל היצף על יבוא לוחות זכוכית צפה מטורקיה) (הוראת שעה), תשע"ז-2016.

<דני טל: כמה מילים לגבי היצף.

<דני טל: אם מתקבלת פנייה מהתעשייה המקומית, אנחנו עושים חקירה שיכולה להימשך שנה, לפעמים יותר, שבודקת את שיעור ההיצף, את הנזק ואת הקשר ביניהם.

<דני טל: הפעילות הזאת היא לא ייחודית לישראל, היא קיימת בארגון הסחר העולמי, על פי כללים שכל המדינות החברות ב-WTO עובדות על פיהן.

<דני טל: תפישת העולם שמובילה את היחידה שלנו באה ואומרת שחייבת להיות מדיניות מאזנת בין הגנה מפני סחר לא הוגן ובין הגנה על הצרכנים, על יוקר המחיה.

<דני טל: אנחנו לוקחים את זה בחשבון.

<דני טל: רק לסבר את האוזן, זאת הפעם הראשונה ב-3 שנים שאני מגיע לפה.

<דני טל: כל תלונה שהוגשה עד היום, נדחתה על הסף, או לא הגיעה לכדי השלמה, היא כי לא העברנו את זה דרך המסננת שלנו.

<דני טל: צריך להבין למה מתקיים היצף.

<דני טל: מפעלי זכוכית הם מפעלים שבנויים על תנורי ענק.

<דני טל: הם המפעל.

<דני טל: נכנס חול, יוצאת זכוכית.

<דני טל: אי אפשר לכבות את התנורים האלה.

<דני טל: אם מכבים, זה לוקח שבועיים.

<דני טל: לפעמים גם אי אפשר להדליק.

<דני טל: אנחנו מדברים פה על היצע קשיח שהמפעל מייצר, בעוד שהביקושים משתנים - קיץ, חורף, תקופות שבונים יותר, תקופות שבונים פחות.

<דני טל: כשפגשתי את מנהל המפעל הטורקי בטורקיה ושאלתי אותו מה הוא עושה עם המלאי כשהם צוברים כמויות של זכוכית, הוא אמר לי שאם אין לו מקום במלאי ואין לו לקוחות, הוא שובר את הזכוכית, מחזיר אותה לפס הייצור.

<דני טל: עד כדי כך החלופה של הזכוכית, אם הוא לא מוכר את זה החוצה, שווה גריטה.

<דני טל: באופן טבעי, מפעלים שומרים את הטריטוריה הקרובה אליהם עם רמת מחירים.

<דני טל: אם הם צריכים להציף, הם מציפים בחו"ל.

<דני טל: זה גם הרציונל להיצף.

<דני טל: אנחנו רואים שבכל העולם יש הרבה תלונות והרבה היטלי היצף בתחום הזכוכית, כולל היטלי היצף שהוטלו בטורקיה נגד פניציה.

<דני טל: ממצאי החקירה שלנו הראו שהתקיים שיעור היצף של כ-47%, להבדיל מעמדת המתלוננת שטענה על שיעור היצף של 70%.

<דני טל: עמדת הטורקים היא שההיצף הוא בין 20% ל-28%.

<דני טל: במקרה הזה יישרנו קו עם נתוני הטורקים, הפעלנו כלל שאומר שגם אם יש היצף של 47% ואנחנו מגלים שההיצף הזה מעודד תחרות, אנחנו נטיל את ההיצף עד לנקודה שגורמת לנזק, לכן הגענו לשיעור של 26.5%.

איתן ברושי: מה זה נקרא נזק?

<דני טל: נזק לחברה.

<דני טל: כשיש לך היצף, יש לך 15 פרמטרים שעל פיהם אתה בודק נזק: פגיעה בנתח שוק, פגיעה במכירות, חיתוך מחירים, היקף התפוקה וכו'.

<דני טל: את כל הפרמטרים האלה אתה בודק על פני 3 שנים.

<דני טל: אתה בודק מה היה מצבם לפני שהתחיל ההיצף, מה היה במהלכו.

<דני טל: אתה בודק אם יש ממצאים שמעידים על גרימת נזק לחברה היצרנית.

<דני טל: החקירה הייתה מאוד אינטנסיבית.

<דני טל: גורמי מקצוע לקחו חלק בארץ וגבחו"ל.

<דני טל: היה שיתוף פעולה מלא עם הטורקים.

<דני טל: קיבלנו את כל הנתונים.

<דני טל: גם הסתמכנו עליהם.

<דני טל: ברוב המקרים לא הסתמכנו על נתוני המתלוננת, הסתמכנו על נתוני הצד המשיב.

<דני טל: התקיימה ועדה מייעצת בראשות מומחים מהארץ ומחו"ל.

<דני טל: היא עשתה שימועים לכל הצדדים, כולל לחברה הטורקית, כולל למשרד הכלכלה הטורקי.

<דני טל: בסופו של דבר החליטו לאמץ את הממצאים ולהמליץ על היטל לשנתיים.

איתן ברושי: מי החליט?

<דני טל: הוועדה המייעצת מעבירה את המסקנות לשר, כאשר השר הוא זה שמחליט, כמובן אחרי התייעצות עם שר האוצר.

איתן ברושי: שר האוצר, שהוא גם שר הכלכלה, מתייעץ עם עצמו.

<דני טל: השר אישר לשנה, עם הנחיה לממונה לבחון את הדברים בעוד שנה, על מנת לראות אם צריך להאריך או להמליץ על הארכה נוספת.

משה גפני: זאת בקשה של שר הכלכלה ושל שר האוצר.

משה גפני: הם מבקשים מאיתנו לאשר את בקשת ההיטל לשנה.

<דני טל: נכון.

<אפרת כהן שיחור: אנחנו מייצגים בהליך הזה את החברות הטורקיות.

<אפרת כהן שיחור: הן היצרניות הזרות שכנגדן מוצע להטיל היטל היצף.

<אפרת כהן שיחור: יש פה איזה היפוך יוצרות.

<אפרת כהן שיחור: אותו שר כלכלה, שהוא גם שר האוצר, נוקט צעדים אינטנסיביים בניסיון לפתוח את השוק הישראלי לתחרות - להסיר חסמי ייבוא, להפחית מכסים, לגרום לזה שבשווקים שבהם יש תחרות מועטה תתקיים תחרות מצד הייבוא.

<אפרת כהן שיחור: הופתענו לראות את ההחלטה שעושה בדיוק ההיפך - היא לוקחת את היצרן המקומי פניציה, שהוא היחיד שמייצר בארץ זכוכית והיחיד מחזיק, לפי הערכות שלנו, 71% מהשוק הזה של זכוכית, ובעצם חוסמת את אפיק הייבוא הזול ביותר, הזמין ביותר, הקרוב ביותר.

<אפרת כהן שיחור: משלוח זכוכית מגיע לארץ תוך סדר גודל של 48-72 שעות.

<אפרת כהן שיחור: המקור הזה עומד להיחסם בגלל היטל ההיצף הזה.

<אפרת כהן שיחור: על מי אנחנו מגינים פה?

<אפרת כהן שיחור: אנחנו מגינים על פניציה.

<אפרת כהן שיחור: היא הופיעה כאן עם קשיים כאלה ואחרים, עם סיוע ממשלתי נרחב, עם הליך של הקפאת הליכים שבכלל לא נבע מהייבוא.

<אפרת כהן שיחור: היא העידה בעצמה שהיא נכנסה להליך של הקפאת הליכים כי התעכב הגז הטבעי, כי היו לה מצוקות אחרות.

משה גפני: יש לה גם בעיות של היטל היצף בטורקיה.

<אפרת כהן שיחור: תיכף נדבר על זה.

רחל עזריה: נשמח לשמוע על זה.

<אפרת כהן שיחור: המגרש הזה של היטלי היצף, כמו שאמר דני טל, זה מגרש של ארגון הסחר העולמי.

משה גפני: אני מכיר את פניציה.

משה גפני: כולנו מכירים את פניציה.

משה גפני: זה ברור שהיא במצב כלכלי קשה.

משה גפני: אנחנו טיפלנו בעניין הזה בשעתו.

משה גפני: היטל ההיצף שטורקיה מטילה על פניציה עושה לה נזק בל יתואר.

משה גפני: זה לא קשור בכלל לדיון על היטל ההיצף הזה.

משה גפני: את היטל ההיצף הזה אנחנו צריכים לאשר.

<אפרת כהן שיחור: צריך לומר שפניציה פועלת גם בשוק הבינלאומי.

<אפרת כהן שיחור: גם לזה יש חשיבות.

<אפרת כהן שיחור: פניציה, אגב הליך הקפאת ההליכים והליכים אחרים, נתקעה עם מלאים.

<אפרת כהן שיחור: כונס הנכסים והחברה באותה תקופה התחילו לשחרר מלאים במחירים זולים לטורקיה ולשווקים קרובים, לכן הוטל היטל היצף.

<אפרת כהן שיחור: זה מקרה אחר.

<אפרת כהן שיחור: אני לא חושבת שיש קשר בין זה לזה.

משה גפני: מה את מציעה פה?

<אפרת כהן שיחור: הסיבה שהיטל היצף לא הגיע לפה בשנים האחרונות היא ברורה.

<אפרת כהן שיחור: מ-2011 ועדת טרכטנברג קבעה שצריך להגביל את השימוש בהיטל היצף, בפרט בשוק שיש בו פחות מ-3 יצרנים, תחרות מועטה וחברה שמייצאת לחו"ל.

<אפרת כהן שיחור: פניציה עונה על כל הקריטריונים האלה.

<אפרת כהן שיחור: עדיין מוצע להטיל עליה היטל.

<אפרת כהן שיחור: שר הכלכלה הקודם, כשעוד הייתה הפרדה בין שר הכלכלה לשר האוצר, קבע הוראות מפורשות שתכליתן הייתה לצמצם את השימוש בהיטל היצף.

<אפרת כהן שיחור: השר כחלון אומר שיכול להיות שההיטל יעלה בשיעור מסוים את מחירי הזכוכית שמשמשת לדיור.

<אפרת כהן שיחור: הממונה על התקציבים אמר שאם תתקבל ההחלטה, המשמעות היא הגבלת התחרות.

בצלאל סמוטריץ': האם יש היצף או אין היצף?

בצלאל סמוטריץ': האם החברה שאת מייצגת מייבאת לארץ במחירים שהם פחות מהמחירים הריאליים כי התנור שלה עובד שעות נוספות?

בצלאל סמוטריץ': אם אתם רוצים תחרות הוגנת, תמכרו במחירים הוגנים.

<אפרת כהן שיחור: לגבי ההדדיות, יש שר כלכלה, יש מינהל סחר חוץ.

<אפרת כהן שיחור: אני חושבת שיש דרך לפתור את זה בין הממשלות.

<אפרת כהן שיחור: זאת החלטה שלהן, היא לא קשורה ליצרנים.

<אפרת כהן שיחור: זה דיון שאתם צודקים שראוי שיתנהל.

<אפרת כהן שיחור: יש הבדל בין פער מחירים לגרימת נזק.

<אפרת כהן שיחור: יש כמה תנאים שצריכים להתקיים.

<אפרת כהן שיחור: כשלחברה ישראלית יש כמות עובדים שהיא פי שניים על אותו תנור - -

איתן ברושי: מי קבע את זה?

<אפרת כהן שיחור: אלה הנתונים שיש לי.

<אפרת כהן שיחור: אם לוקחים את עלויות הייצור של חברה ומוסיפים לה 8% רווח סביר, מגיעים למחיר שהוא לא מחיר תחרותי, זה מחיר זכוכית יקר.

<אפרת כהן שיחור: אלה מחירי זכוכית שמפעלים יעילים בעולם לא נמצאים שם.

<אפרת כהן שיחור: אנחנו חושבים שבכל ההחלטה הזאת להטיל היטל יש הזדמנות לכנסת להחזיר את הדברים לבדיקה, לפעול באפיקים אחרים.

<אפרת כהן שיחור: גם שר האוצר מצא את עצמו מציע להטיל היטל לשנה.

<אפרת כהן שיחור: אנחנו חושבים שאין בזה שום תועלת.

<אפרת כהן שיחור: בגלל שבמהלך החקירה הוטלה ערובה זמנית אז נסגרו השערים של טורקיה, אין היום ייבוא מטורקיה.

<אפרת כהן שיחור: אני בטוחה שיש מי שיעיד מה המשמעות כשאפיק הייבוא הזמין במחיר האטרקטיבי נחסם לחלוטין.

<ערן חיימוביץ: קודם כל, יש ייבוא, אפשר להביא זכוכית מכל מקום בעולם.

<ערן חיימוביץ: הטענה שלנו היא טענה ספציפית לגבי היצרן הטורקי.

<ערן חיימוביץ: צריך להבין, אין מכסים על זכוכית.

<ערן חיימוביץ: אין זה שקול לתעשיית המזון ולכל תעשייה אחרת.

<ערן חיימוביץ: בזכוכית יש תחרות חופשית.

<ערן חיימוביץ: אפשר להסתכל בהלמ"ס, לראות שמייבאים זכוכית מסין, מבלגיה, מארצות הברית.

<ערן חיימוביץ: אפשר להביא זכוכית מכל העולם.

<ערן חיימוביץ: הטענה שלנו היא כלפי יצרן אחד ספציפי שיושב בטורקיה.

<ערן חיימוביץ: אין חולק על העובדה שהיה פה היצף, שיש פה היצף.

<ערן חיימוביץ: הדבר הזה גרם לנו נזק עמוק.

<ערן חיימוביץ: זאת עובדה מקצועית, אי אפשר להתווכח איתה.

<ערן חיימוביץ: החל מיולי 2015 הושתה תביעת היצף בשוק הטורקי על מוצר אחד בלבד.

<ערן חיימוביץ: ראוי לציין שהטורקים שמו תביעת היצף על כל מוצרי פניציה.

<ערן חיימוביץ: ההבדל הוא בין זכוכית שקופה לזכוכית רבודה.

<ערן חיימוביץ: הטורקים הטילו תביעת היצף כנגד היצרן פניציה.

<ערן חיימוביץ: החל מיולי 2015 פניציה הורידה את היכולת שלה בייצור בתנור, היא החלה לפטר עובדים.

<ערן חיימוביץ: לא יכולנו לעמוד במחירים.

<ערן חיימוביץ: היצרן הטורקי גדול פי 36 מפניציה.

<ערן חיימוביץ: ליצרן הזה יש אסטרטגיה רב לאומית, הוא בוודאות מוכר בהפסד.

<ערן חיימוביץ: יש לו אג'נדה בריונית בעניין הזה.

<ערן חיימוביץ: האג'נדה היא להוריד את המחירים של פניציה, לסגור את פניציה, לרכוש אותה.

<ערן חיימוביץ: מה הוא יעשה מיד אחרי זה?

<ערן חיימוביץ: הוא יעלה את המחירים בשוק המקומי.

<ערן חיימוביץ: זאת אג'נדה שהוא יישם בצפון איטליה.

<ערן חיימוביץ: מאותו רגע שהטורקים הטילו מס היצף על כל מוצרי החברה, 20% ממכירות החברה נחתכו.

משה גפני: כמה עובדים יש בפניציה?

<ערן חיימוביץ: בפניציה שנמצאת בצפון יש כ-280 עובדים במעגל הישיר, וביחס של 1 ל-2 או ל-3 במעגל העקיף.

<ערן חיימוביץ: כולם נמצאים בגליל.

בצלאל סמוטריץ': אתם הצפתם את טורקיה, מכרתם במחירי הפסד?

<ערן חיימוביץ: מי שמכר אותנו בטורקיה היו האמריקנים.

<ערן חיימוביץ: בינואר 2013, ברגע שהתחלנו לפעול לבד, מכרנו בטורקיה קרוב ל-50% מהמכירות שלנו.

<ערן חיימוביץ: זה היה למשך מספר חודשים.

משה גפני: איפה המפעל שלכם?

<ערן חיימוביץ: המפעל שלנו יושב באזור תעשייה ציפורית.

משה גפני: מה עם ירוחם?

<ערן חיימוביץ: ירוחם מייצרת בקבוקים.

<ערן חיימוביץ: זה מוצר אחר.

משה גפני: זה לא קשור לעניין של טורקיה?

<ערן חיימוביץ: לא.

משה גפני: כמה עובדים יש בירוחם?

<ערן חיימוביץ: בירוחם יש סדר גודל של 200 עובדים.

<ערן חיימוביץ: גם בתעשיית הברזל, הקרמיקה והבקבוקים יש באופן סיסטמתי הצפה של הטורקים במדינת ישראל.

<ערן חיימוביץ: אני מכיר את תעשיית הכבלים שנמצאת תחת אותה בעלות.

משה גפני: זה לא על סדר היום.

<ערן חיימוביץ: הדבר הזה נדון בהתאחדות התעשיינים.

<ערן חיימוביץ: זה קיים.

בצלאל סמוטריץ': אמרת שמכרת במשך כמה חודשים במחירי היצף.

בצלאל סמוטריץ': היום אתם מוכרים לטורקיה במחירי היצף?

<ערן חיימוביץ: היום אנחנו לא יכולים למכור.

<ערן חיימוביץ: כבר במהלך 2014 לא מכרנו במחירי היצף.

<ערן חיימוביץ: כשפניציה נסגרה היה בה מלאי מאוד מאוד גבוה.

<ערן חיימוביץ: את המלאי הזה חייבים למכור ברגע שמתחילים לעבוד, אחרת לא פותחים את המפעל.

<ערן חיימוביץ: אנחנו מוכרים 14 שקל למטר מרובע.

<ערן חיימוביץ: חלון מותקן בבניין הוא 1000 שקל למטר מרובע.

<ערן חיימוביץ: כשאתם מדברים על ייקור או על ירידה במחיר בתוך דבר שעולה 14 שקל, אתם מבינים על איזה יחסיות אנחנו מדברים.

<ערן חיימוביץ: אנחנו מוכרים את המוצרים ללקוחות שלנו.

<ערן חיימוביץ: אנחנו לא יכולים בלעדיהם.

<ערן חיימוביץ: אנחנו ראשונים בשרשרת הערך.

<ערן חיימוביץ: ערך המוצר שלנו הוא הנמוך ביותר בשרשרת.

<ערן חיימוביץ: אנחנו לא יכולים להתמודד עם 20% כי פשוט ניסגר.

<ערן חיימוביץ: עם 20% הצפה החברה הזאת נסגרת, זאת המשמעות בתוך ה-14 שקל שאנחנו מוכרים.

<ערן חיימוביץ: אנחנו לא יכולים לחיות עם היצף.

<ערן חיימוביץ: את האג'נדה אנחנו יודעים.

<ערן חיימוביץ: האג'נדה היא מפורשת: אנחנו נפיל את המחירים במדינת ישראל, נסגור את פניציה, נביא אותה לקשיים, או נקנה אותה, כאשר אחרי זה נוכל לעשות מה שאנחנו רוצים בשוק הזה.

בצלאל סמוטריץ': למה ההיטל הוא רק לשנה?

<יצחק שפירא: שמעתי פה דברים שפשוט זעזעו אותי.

<יצחק שפירא: דני דיבר על כך שהם בדקו הכל.

<יצחק שפירא: אף אחד לא בדק עם התעשיינים.

<יצחק שפירא: מישהו דיבר איתנו?

<יצחק שפירא: מישהו פנה אלינו?

<יצחק שפירא: עם מי דיברו?

<יצחק שפירא: עם מי בדקו?

<יצחק שפירא: כל מה שנאמר פה לא נכון.

<יצחק שפירא: אני הזמנתי סחורה מפניציה.

<יצחק שפירא: אני הייתי הלקוח הכי נאמן של התעשייה הישראלית לפניציה.

<יצחק שפירא: כשבאו אלי הנציגים של טורקיה והציעו לי מחירים יותר זולים, פניתי מיד לערן.

<יצחק שפירא: תוך שעה הוא היה אצלי במשרד.

<יצחק שפירא: באותו מעמד הוא הוריד לי 30% מהמחיר שהוא מכר לי עד אותו יום.

<יצחק שפירא: מאיפה אפשר להוריד 30%?

<יצחק שפירא: הזדעזעת כשראיתי איך שר האוצר מציג את התעשייה הישראלית.

<יצחק שפירא: הוא ממוטט את תעשיית עיבוד הזכוכית.

<יצחק שפירא: כ-3000 עובדים נמצאים בתעשיית עיבוד הזכוכית.

<יצחק שפירא: אם יתקיים מה שנעשה פה, תוך שנה יוצאים 2000 עובדים לרחובות.

<יצחק שפירא: אני לבד מפטר 150 עובדים.

<יצחק שפירא: אני צריך לשלם משכורות בכ-3 מיליון שקל בחודש.

<יצחק שפירא: אני צריך להתחרות בייבוא שמגיע מטורקיה, מסין או מכל מקום אחר בעולם.

<יצחק שפירא: תבינו את האבסורד.

<יצחק שפירא: אתם מטילים מס של 30% על חומר גלם שאני צריך לעבוד איתו.

<יצחק שפירא: על הזכוכית שקדחו בה שני חורים אין מס, אני יכול להביא אותה מטורקיה או מסין.

<יצחק שפירא: אתם ממוטטים תעשייה ישראלית שלמה.

<יצחק שפירא: לא יכול להיות מצב שאני היום צריך להתמודד עם ייבוא מסין, עם ייבוא מטורקיה.

<יצחק שפירא: פניציה לא יכולה ולא מסוגלת לעמוד בייצור של התעשייה הישראלית.

<ערן חיימוביץ: אתה צודק, אני לא מייצר את כל המוצרים.

<יצחק שפירא: אני לא מקבל ממך סחורה.

<יצחק שפירא: כשאני לא מקבל סחורה מפניציה, אני נאלץ לקנות ב-30% יותר מהמחיר של פניציה.

<יצחק שפירא: כשהיה היטל היצף זמני שניתן ב-1 באפריל לטורקיה, פניציה העלתה את המחירים ב- 14% יומיים לפני.

<יצחק שפירא: אתם ממוטטים תעשייה של 3000 עובדים.

איתן ברושי: על סדר היום מונח הנושא של קיום המשק הישראלי והיכולת שלו לייצר את מה שהוא צריך.

איתן ברושי: זה לא רק בתעשייה, זה לא רק בחקלאות.

איתן ברושי: יש לנו בעיה עם השקפות העולם.

איתן ברושי: מדובר במדיניות שלא מספיק נאמנה לתפישה שצריך לפתח כאן תעשייה.

איתן ברושי: האם התוצרת הזאת, למשל מטורקיה, מסובסדת?

איתן ברושי: אנחנו יודעים שיש מוצרים שהעולם מסבסד והם משתלטים על השוק הישראלי.

<ערן חיימוביץ: האנרגיה הטורקית מסובסדת בטורקיה.

איתן ברושי: אנחנו מדברים על יצירת תשתית כלכלית.

איתן ברושי: אני לא מציע לישראל להיות תלויה בארדואן בשום דבר.

איתן ברושי: פעם רצינו להיות תלויים במים של ארדואן.

איתן ברושי: כמעט זה קרה.

איתן ברושי: ראש הממשלה אמר שביטחון ומזון זה דבר חשוב.

איתן ברושי: אנחנו צריכים להיות מסוגלים לייצר את הדברים הבסיסיים.

איתן ברושי: האם מרכיבי הייצור של התוצרת שמביאים מחו"ל הופכים את המוצר ליותר זול כתוצאה ממדיניות ממשלתית, למשל בדגים בסין, למשל בזכוכית בטורקיה?

איתן ברושי: אני לא מבין למה לא נמצא פה מנהל המפעל של ירוחם.

איתן ברושי: היכולת להתפרנס מעבודה בישראל, אם בירוחם או בציפורית בצפון, היא לא פשוטה.

איתן ברושי: נדרשת התייעצות נוספת מעבר לישיבה של עכשיו, הכל כדי להבין את התמונה בשלמותה.

איתן ברושי: אני מציע לך, אדוני היושב-ראש, להקים ועדת משנה, או לקיים עוד ישיבה על-מנת לגבש את ההחלטה.

איתן ברושי: הייבוא מטורקיה שמתחרה בפינציה בצפון ובפניציה בירוחם מאיים על עובדים מירוחם ומדימונה.

איתן ברושי: זאת התשובה שהבאתי ממנכ"ל פניציה בירוחם.

בצלאל סמוטריץ': אנחנו מאוד רוצים תחרות, אנחנו מאוד רוצים להוזיל מחירים, לכן אנחנו רוצים שהשוק יהיה פתוח לייבוא עם מינימום חסמים.

בצלאל סמוטריץ': השרים השונים מנסים כבר כמה שנים להסיר חסמים מייבוא.

בצלאל סמוטריץ': הבסיס לתחרות מתנהל בתנאים של שוק הוגן.

בצלאל סמוטריץ': כשנכנס שחקן חדש לשוק ומוכר במחירי הפסד, זה גורם לאחרים למכור במחירי הפסד.

בצלאל סמוטריץ': מה יקרה?

בצלאל סמוטריץ': פניציה תקרוס.

בצלאל סמוטריץ': היום זה נורא זול, אבל בסוף פניציה תקרוס.

בצלאל סמוטריץ': אז היבואן יעלה מחירים.

בצלאל סמוטריץ': הוא לא יעלה למה שפניציה העלתה, הוא יעלה ליותר מזה.

בצלאל סמוטריץ': אי אפשר להסתכל רק מעבר לפינה, צריך להסתכל טיפה יותר קדימה.

בצלאל סמוטריץ': ברור לי שדיברת מדם ליבך, אבל אני לא קונה את האמירה של לפטר עובדים.

בצלאל סמוטריץ': גם לפני שנפגשתם והוא הוריד לך 30% היו לך 260 עובדים.

בצלאל סמוטריץ': לא קלטת 150 עובדים נוספים רק בגלל שהורידו לך את המחירים.

בצלאל סמוטריץ': אתה אולי תקנה את המוצרים בקצת יותר כי זה מה שעולה לייצר אותם, אבל עדיין תהיה תחרות.

בצלאל סמוטריץ': גם אם נטיל היטל היצף, יכולים לבוא יבואנים אחרים.

בצלאל סמוטריץ': יכול לבוא גם אותו ייבואן טורקי ולשכנע את הרשות הרלוונטית שהוא לא מוכר במחירי הפסד ובמחירי היצף, אלא הוא מוכר במחירים ריאליים, ואז פניציה תצטרך לעמוד בתנאי השוק.

בצלאל סמוטריץ': אנחנו לא נעמוד כאן ונציל את פניציה אם היא לא תצליח להתמודד בתנאי שוק הגון, חופשי ואמיתי.

בצלאל סמוטריץ': אנחנו לא ניתן לה הנשמה מלאכותית, בטח לא דרך כל מיני מיסים והיטלים.

רחל עזריה: אנחנו נתקלים במפעל שלא יכול להחזיק מעמד בגלל סיטואציה מסוימת, לא בגלל שהוא לא יכול להתמודד בשוק החופשי, לכן אני חושבת שההצעה לעשות היטל היצף לתקופה מסוימת היא מידתית ונכונה.

רחל עזריה: זאת הדרך לאפשר למפעל לעשות את העבודה כמו שצריך.

רחל עזריה: זאת הדרך גם לא לגלגל שום עלויות לשום דבר.

רחל עזריה: הטענה כאילו בגלל זה יפוטרו עובדים במפעלים אחרים, אני לא מבינה איך זה קורה.

רחל עזריה: אני מרגישה אחריות כלפי הכלכלה הישראלית.

רחל עזריה: כשיש היטל היצף שקורה בטורקיה, אנחנו צריכים לעשות את העבודה שלנו.

רחל עזריה: אני חושבת שאני מייצגת את עמדות כלל חברי הוועדה, בוודאי היושבים פה.

רחל עזריה: אני מציעה שנתקדם לכיוון של לאשר את זה, זה הדבר הנכון לעשות.

<שרגא ברוש: אחד הדברים הקשים ביותר שיש היום זה לקבל חתימה של שר האוצר על היטל היצף.

<שרגא ברוש: יש עשרות בקשות.

<שרגא ברוש: על בקשות בודדות הוא חותם, הכל מתוך כוונה לאפשר תחרות.

<שרגא ברוש: רבותיי, מסחר הוגן זה אל"ף בי"ת בכל המשחק הזה.

<שרגא ברוש: בזה עוסקים.

<שרגא ברוש: נכון, יכול להיות שהמחירים יעלו, יכול להיות שהמעבדים יצטרכו להעלות מחירים, אבל חייבים לקיים מסחר הוגן.

<שרגא ברוש: לא יכול להיות מצב שבזכות זה שהוא לא הוגן המחירים יהיו זולים.

<עידו סופר: עמדת שר האוצר להטיל היטל לשנה היא עמדה מידתית, היא מתאימה למקרה הזה.

<עידו סופר: להיטל היצף יש השפעות שליליות.

<עידו סופר: הוא יכול להביא להשפעה על מחירים, הוא יכול להביא לפגיעה בסקטורים מסוימים, למשל מעבדי הזכוכית במקרה הזה.

<עידו סופר: החוק מנחה את השר לשקול שיקולים משקיים כאשר הוא מקבל את ההחלטה.

<עידו סופר: במקרה הזה החלטתו להטיל את ההיטל לשנה מקטינה את אותן השפעות שליליות.

<עידו סופר: היא מאפשרת לחברה המתלוננת להתאים את עצמה לתחרות לאורך זמן, והיא מאפשרת לגורמי הממשלה לבחון את ההשפעה על הממשלה.

<עידו סופר: אנחנו סבורים שזאת החלטה נכונה.

משה גפני: אנחנו צריכים לראות את המכלול.

משה גפני: יש שני שרים שחתמו על היטל ההיצף.

משה גפני: שני השרים זה שר האוצר ושר הכלכלה.

משה גפני: כמו שאמר שרגא ברוש מקודם, זה לא דבר של מה בכך, זה לא דבר שקורה כל יום.

משה גפני: המדיניות של היטל היצף נעשית רק אחרי שמגיעים למסקנה שהמצב הוא רע.

משה גפני: המציאות היא מציאות שצריך להסתכל על מה שקורה בפניציה ובחברות אחרות שעוסקות בעניין הזה.

משה גפני: היטל היצף שמוגבל לשנה הוא היטל שיש בו היגיון.

משה גפני: צריכה להיות איזו בעיה מאוד קשה כדי שוועדת הכספים לא תאשר את זה.

משה גפני: יחד עם זאת, אני מבקש ממנכ"ל פניציה להביא הודעה לכאן שבמהלך השנה שיש היטל היצף הוא לא יעלה מחירים לחברות שעוסקות בעניין הזה.

משה גפני: אני מבקש ממך להביא הצהרה כזאת.

משה גפני: אני אכנס את הוועדה בעוד כמה ימים.

משה גפני: קודם אני אעשה בדיקה אל מול המשרדים.

משה גפני: המשרדים בדעה לאשר את היטל ההיצף, הם חתמו על הבקשה הזאת.

משה גפני: אנחנו חוששים מהעניין של עובדי פניציה.

משה גפני: אנחנו רוצים שתהיה תחרות הוגנת.

משה גפני: חשובה ההצהרה הזאת שלך כלפי אותן חברות שמר שפירא ייצג אותן.

משה גפני: אני בתוך כמה ימים מביא את זה להצבעה.

משה גפני: תודה רבה, הישיבה נעולה.